Carl-Eric Olin

Carl-Eric Olin (15. kesäkuuta 1902 Pori – 4. maaliskuuta 1974 Helsinki) oli suomalainen yritysjohtaja ja toimittaja. Hän oli opettajana Handelshögskolan vid Åbo Akademissa 1928–1938 ja samalla vuoteen 1933 hän oli Åbo Underrättelserin taloustoimittaja ja sitten päätoimittaja ja oli Åbo Tidnings och Tryckerin toimitusjohtaja. Hän väitteli tohtoriksi 1933. Suomen Teollisuusliiton apulaisjohtaja hän oli 1938–1942, Helsingin Osakepankin (HOP) pääjohtaja hän oli 1944–1946 ja uudelleen vuodesta 1962. Suomen Teollisuusliittoon hän palasi toimitusjohtajaksi vuosiksi 1946–1962. Kauppatieteen kunniatohtorin arvon hän sai 1953.Otavan Iso tietosanakirja, Otava 1968, osa 6, palsta 641 

Hänen puolisonsa oli vuodesta 1928 Agneta Olin (1905–1979), joka oli vuosina 1948–1962 Svenska kvinnoförbundetin puheenjohtaja ja 1964–1975 Finlands svenska marthaförbundin puheenjohtaja.

Julkaisuja
Åbo sjöfarts historia. 1, Intill branden 1827, 1927
Trävaruprodukter och trävaruhandel, 1933 (väitöskirja)
Finlands metallindustri och Finlands metallindustriförening, 1938 
suom. Suomen metalliteollisuus ja Suomen metalliteollisuusyhdistys 1918-1938, 1938

Lähteet

Luokka:Suomalaiset toimittajat
Luokka:Suomalaiset yritysjohtajat
Luokka:Suomalaiset pankinjohtajat
Luokka:Vuonna 1902 syntyneet
Luokka:Vuonna 1974 kuolleet